মোদী ও জিনপিং বর্তমানে জি-২০ সম্মেলনের জন্য দুদিনের জার্মানি সফরে রয়েছেন। হ্যামবুর্গ শহরে এই সম্মলনের ফাঁকেই ব্রিকস রাষ্ট্রগুলি নিজেদের মধ্যে একটি বৈঠক সেরে নেয়। ভারতের বিদেশমন্ত্রকের থেকে জারি হওয়া বিবৃতি অনুযায়ী ব্রিকস রাষ্ট্রগুলির বৈঠকের পর চিনা প্রেসিডেন্ট জি জিনপিং বলেন, ভারত যেভাবে সন্ত্রাসের বিরুদ্ধে লড়ছে তা নিঃসন্দেহে প্রশংসা পাওয়ার যোগ্য। ভারতের সভাপতিত্বে ব্রিকস যে গতি পেয়েছে তা উল্লেখযোগ্য বলেও মন্তব্য করেছেন তিনি। সেইসঙ্গে ভারতের অর্থনৈতিক ও সামাজিক উন্নয়নের জন্যও শুভেচ্ছা জানিয়েছেন চিনা প্রেসিডেন্ট। অন্যদিকে চিনের প্রশংসা করে সহযোগিতার হাত বাড়িয়ে দিয়েছেন প্রধানমন্ত্রী নরেন্দ্র মোদীও।